***Battlefield: Bad Company*** (***BF:BC***) er et førstepersonsskytespill utviklet av Digital Illusions CE og utgitt av Electronic Arts til Xbox 360 og PlayStation 3. Spillet er en del av *Battlefield*-serien og ble gitt ut i Nord-Amerika 23. juni 2008, med en europeisk utgivelse 26. juni. Det neste spillet i serien, *Battlefield: Bad Company 2*, ble gitt ut 2. mars 2010. I spillet tar man på seg rollen som Preston Marlowe, som sammen med troppen sin er ute etter å stjele gull fra leiesoldater midt i en krig mellom USA og Russland.

*Battlefield: Bad Company* er unik sammenlignet med tidligere spill i *Battlefield*-serien, idet at det bare ble utviklet for konsollene og har en dyp enspillermodus, i motsetning til de tidligere spillene, som ble utviklet for PC og hovedsakelig fokuserte på en flerspillermodus mer enorme mengder spillere. Spillet legger også fokuset på troppbasert kamp, i tillegg til at man fortsatt bruker kjøretøy og spiller med mange andre spiller i flerspillermodusen. Noen tillegg fra tidligere spill inkluderer at man nå kan ødelegge deler av miljøet, for eksempel ved å sprenge hull i vegger på hus. Dette var også det første spillet som tok i bruk Frostbite-spillmotoren, som siden ble tatt i bruk i flere andre spill, både senere i *Battlefield*-serien, men også andre spill utviklet av DICE.

*Battlefield: Bad Company* fikk for det meste positive anmeldelser, som roste handlingens humor og det tekniske ved spillet, som lyd, atmosfære og spillmotoren.

Spillet
-------

*Battlefield: Bad Company* har et utvalg kjøretøy som spillerne kan ta i bruk, blant annet stridsvogner, stormpanservogner, panserbiler, helikoptre, patruljebåter, i tillegg til antiluftkjøretøy. I motsetning til andre spill i serien, finnes det ikke jagerfly og bombefly i dette spillet.

Frostbite-spillmotoren gjør det mulig for så mye som 90 % av miljøet å bli ødelagt, blant annet bygninger, trær, kjøretøy og bakken. Noen ting kan ikke fullstendig ødelegges, for at spillbalansen ikke skal bli ødelagt for mye, for å sikre at det alltid finnes dekning fra viktige vinkler og at banen ikke skal bli helt flat. I tillegg har spillet dynamisk belysning som endrer seg basert på miljøet, etter hvert som det endrer seg.

### Flerspillermodusen

Flerspillermodusen støtter opptil 24 spillere. «Gold Rush» var den eneste spillmodusen som var tilgjengelig da spillet kom ut (i senere spill kalt «Rush»). I denne modusen er et lag som må forsvare et eller flere områder, og et lag som skal angripe. Hvis angriperne klarer å plante en bombe og sprenge de stedene som skulle forsvares, dyttes forsvarerlaget bakover til nye steder å forsvare. Til å begynne med var det åtte baner man kunne spille på: «Harvest Day», «Over and Out», «End of the Line», «Ascension», «Valley Run», «Deconstruction», «Oasis» og «Final Ignition».

«Conquest»-spillmodusen ble lagt til i etterkant etter at en overveldende mengde spillere ville spille den under betaen. Det var denne spillmodusen som var mest populær i de tidligere *Battlefield*-spillene. Den ble sluppet ut 7. august 2008 som en gratis spillutgivelse. Denne inkluderte også modifiserte utgaver av «Ascension», «End of the Line», «Oasis» og «Harvest Day»-banene.

Enda en utvidelse kom ut til PlayStation 3, med flere baner til «Conquest»-spillmodusen, 30. oktober 2008, mens Xbox 360-versjonen kom ut en dag etterpå. Banene sluppet ut heter «Acta non Verba», «Ghost Town», «Par for the Course» og «Crossing Over».

På samme måte som i *Battlefield 2142*, er antallet soldatklasser ganske lite sammenlignet med andre spill i serien. Klassene i spillet er:

* «Assault», en godt avrundet klasse som bruker et automatgevær, 40mm granatkaster og «health kits» for å fungere som medic for en selv og andre
* «Demolition», som bruker hagle, rakketyskyter og landminer for å ødelegge fiendtlige kjøretøy
* «Recon», som bruker skarpskyttergevær
* «Specialist», som bruker maskinpistol med lyddemper og C4
* «Support», som bruker maskingevær med mye ammunisjon, til «health kits» og ammunisjon til lagkamerater, i tillegg til evnen til å kunne reparere vennlige kjøretøy

Handling
--------

Spillet er satt til nær fremtid og fokuserer på den fiksjonelle russisk-amerikanske krigen, som hovedsakelig finner sted i det fiksjonelle landet Serdaristan. Handlingen følger en firemannstropp fra B-kompaniet i den 222. bataljon, vanligvis kalt «Bad Company», som består av bråkmakere i hæren som bare blir brukt som kanonføde. Preston Marlowe er spillets hovedperson, som nettopp ble overført hit.

Spillet begynner med at Preston Marlowe blir overført til «Bad Company» og sendt ut på sitt første oppdrag med denne nye troppen. De tar over noen russiske artilleriposisjoner og bruker disse til å skyte på fiendtlige kjøretøy. Etter det tar de seg av flere antiluftbatterier, som åpner veien for vennlige panservogner, som så kan ta kontroll over byen Zabograd. Troppen finner deretter leir som tilhører Legionærene, en gruppe leiesoldater, hvis leder er Legionæren. Ifølge en i Bad Company er Legionærene verdens dødeligste hær, som vist nok blir betalt i gullbarrer. De blir transportert til en brygge lengre unna resten av den amerikanske hæren og finner flere legionærer som laster en forskyningsbil med gullbarrer. Denne kjører deretter inn i Serdaristan, som er et nøytralt land i krigen. Til tross for at de blir beordret til å forlate området, løper en i troppen over grensen i et ønske om å få tak i gullbarrene, som gjør at de har helt alene invadert et nøytralt land i konflikten.

Mottagelse
----------

| Samling av flere omtaler |
| --- |
| Samler | Poengsum |
| GameRankings | 84.79% (PS3)84.84% (Xbox 360) |
| Metacritic | 84/100 (PS3)83/100 (Xbox 360) |
| Omtaler |
| Publikasjon | Poengsum |
| 1UP.com | B |
| Eurogamer | 8/10 |
| GameSpot | 8,5/10 |
| IGN | 8,6/10 |

*Battlefield: Bad Company* fikk hovedsakelig positive anmeldelser. Mye av rosen var rettet mot miljøet og hvordan deler av det kunne ødelegges, våpenutvalget, variasjonen i spillet og kjøretøyene og flerspillermodusen. Kritikken var hovedsakelig rettet mot spillets åpning og grafikken.

IGN bemerket flere feil med spillet, men ga spillet fortsatt 8,6 av 10. Giant Bomb ga det 5 av 5, roste grafikken, spillfigurene, våpnene og hvordan flerspillermodusen fungere bra om man spiller for seg selv eller med venner i en tropp.

GameSpot ga spillet 8,5 og sa at spillet var det mest morsomme skytespillet som hadde blitt sluppet ut det året. 1UP kritiserte fiendenes dårlige kunstige inteligens og ga spillet 75.

Referanser
----------

1. 1 2 3  «Battlefield: Bad Company (2008) PlayStation 3 release dates - MobyGames». *MobyGames*. Besøkt 7. februar 2018.
2. ↑  «PEGI Pan European Game Information - Advanced Search». Besøkt 7. februar 2018. [*død lenke*]
3. ↑  «Battlefield: Bad Company» **(engelsk)**. Besøkt 8. februar 2018.
4. 1 2  «Battlefield Bad Company - EA Official Website». *Battlefield*. Arkivert fra originalen 4. oktober 2017. Besøkt 6. februar 2018.
5. ↑  «Battlefield: Bad Company Joins EA Access». *WWG* **(engelsk)**. Besøkt 6. februar 2018.
6. 1 2  Arts, Electronic (2. juni 2017). «The Games». *Electronic Arts Inc*. Besøkt 6. februar 2018.
7. ↑  «IGCD.net: Vehicles/Cars list for Battlefield: Bad Company». *www.igcd.net*. Besøkt 7. februar 2018.
8. ↑  Chiappini, Dan (4. juni 2008). «Q&A: EA DICE on Battlefield: Bad Company». *GameSpot* **(engelsk)**. Besøkt 7. februar 2018.
9. ↑  «Battlefield: Bad Company Screenshots - Voodoo Extreme». 17. mai 2008. Arkivert fra originalen 17. mai 2008. Besøkt 7. februar 2018.
10. ↑  «EA - Battlefield 2». 1. november 2007. Arkivert fra originalen 1. november 2007. Besøkt 7. februar 2018.
11. ↑  «*Battlefield: Bad Company* Features». Planet Battlefield. Arkivert fra originalen 17. mars 2008. Besøkt 7. februar 2018.  «Arkivert kopi». Arkivert fra originalen 17. mars 2008. Besøkt 7. februar 2018.
12. ↑  «IGN: Conquest Mode Nears Release». 5. juli 2009. Arkivert fra originalen 5. juli 2009. Besøkt 7. februar 2018.
13. 1 2  Ahearn, Nate (30. juli 2008). «Battlefield: Bad Company, Conquest Hands-on». *IGN* **(engelsk)**. Besøkt 7. februar 2018.
14. ↑  «Battlefield Bad Company - Download - Community Choice-Pack steht bereit - GamePro» **(tysk)**. Arkivert fra originalen 20. oktober 2020. Besøkt 7. februar 2018.
15. ↑  Staff, I. G. N. (30. oktober 2008). «Four New Battlefield: Bad Company Conquest Maps Available for Free». *IGN* **(engelsk)**. Besøkt 7. februar 2018.
16. ↑  «Battlefield: Bad Company Kits - Planet Battlefield». 21. mars 2008. Arkivert fra originalen 21. mars 2008. Besøkt 7. februar 2018.
17. ↑  «Bad Company asks: what's a life worth?». *Ars Technica* **(engelsk)**. Besøkt 7. februar 2018.
18. ↑  «Battlefield: Bad Company Review». *Giant Bomb* **(engelsk)**. Besøkt 7. februar 2018.
19. ↑  «Review: Battlefield: Bad Company». *CINEMABLEND*. 29. juni 2008. Besøkt 7. februar 2018.
20. ↑  «Battlefield: Bad Company for PlayStation 3 - GameRankings». *www.gamerankings.com*. Besøkt 8. februar 2018.
21. ↑  «Battlefield: Bad Company for Xbox 360 - GameRankings». *www.gamerankings.com*. Besøkt 8. februar 2018.
22. ↑  «BattleField Bad Company PS3 Reviews at Metacritic». Metacritic. Besøkt 8. februar 2018.
23. ↑  «BattleField Bad Company Xbox 360 Reviews at Metacritic». Metacritic. Arkivert fra originalen 28. oktober 2018. Besøkt 8. februar 2018.
24. 1 2  «BattleField BC Review». Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 8. februar 2018.  «Arkivert kopi». Archived from the original on 26. januar 2020. Besøkt 8. februar 2018. CS1-vedlikehold: Uheldig URL (link)
25. ↑  Reed, Kristan (23. juni 2008). «Battlefield: Bad Company». *Eurogamer* **(engelsk)**. Besøkt 8. februar 2018.
26. 1 2  «BattleField BC Review».
27. 1 2  «BattleField BC review». Arkivert fra originalen 11. mars 2010. Besøkt 8. februar 2018.
28. ↑  «Battlefield: Bad Company Critic Reviews for PlayStation 3». Besøkt 8. februar 2018.

Eksterne lenker
---------------

* (en) *Battlefield: Bad Company* hos MobyGames Rediger på Wikidata

* (en) *Battlefield: Bad Company* hos MobyGames Rediger på Wikidata

* (en) *Battlefield: Bad Company* på Metacritic Rediger på Wikidata

* (en) *Battlefield: Bad Company* på Metacritic Rediger på Wikidata

* (en) *Battlefield: Bad Company* på Internet Movie Database Rediger på Wikidata

* (en) *Battlefield: Bad Company* på Behind The Voice Actors Rediger på Wikidata

* (en) *Battlefield: Bad Company* hos Internet Game Database Rediger på Wikidata

* (en) *Battlefield: Bad Company* hos GameSpot Rediger på Wikidata

* (en) *Battlefield: Bad Company* hos IGN Rediger på Wikidata

* (en) *Battlefield: Bad Company* hos GameFAQs Rediger på Wikidata

* (en) *Battlefield: Bad Company* hos GameFAQs Rediger på Wikidata

|  |  |
| --- | --- |
| Oppslagsverk/autoritetsdata | BNF **·** BNF (data) **·** MusicBrainz
 |

| * v
* d
* r
*Battlefield*-serien |
| --- |
| Hovedspill | *Battlefield 1942* (2002) **·** *Battlefield Vietnam* (2004) **·** *Battlefield 2* (2005) **·** *Battlefield 2142* (2006) **·** *Battlefield 3* (2011) **·** *Battlefield 4* (2013) **·** *Battlefield 1* (2016) **·** *Battlefield V* (2018) **·** *Battlefield 2042* (2021) |  |
| Spin-off-spill | *Modern Combat* (2005) **·** *1943* (2009) **·** *Heroes* (2009) **·** *Online* (2010) **·** *Play4Free* (2011) **·** *Hardline* (2015) |
| *Bad Company* | *Bad Company* (2008) **·** *Bad Company 2* (2010) |

Portal: Videospill